Diari Oficial de la Generalitat Valenciana


Sumari del DOGV 2457, del 24-02-1995 (1995/833934)

ORDRE de 29 de desembre de 1994, de la Conselleria d'Educació i Ciència, per la qual s'acorda deixar sense efecte l'Ordre de 4 d'agost de 1993 relativa a la classificació com a centre autoritzat d'ensenyaments musicals de grau elemental del "Centro de Estudios Musicales Joaquín Rodrigo" de Sagunt (València).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/12/29/(2)/dof/vci/html**

### Dades del document

Número de DOGV
:   2457

Data del DOGV
:   24-02-1995

Secció del DOGV
:   DISPOSICIONS GENERALS

Número del document
:   1995/833934


Data del document
:   29-12-1994

Organisme emissor
:   Conselleria de Educació i Ciència

Tipus de document
:   Ordre

Anàlisi jurídica

ORDRE de 29 de desembre de 1994, de la Conselleria d'Educació i Ciència, per la qual s'acorda deixar sense efecte l'Ordre de 4 d'agost de 1993 relativa a la classificació com a centre autoritzat d'ensenyaments musicals de grau elemental del "Centro de Estudios Musicales Joaquín Rodrigo" de Sagunt (València).  
Vist l'expedient incoat a instància de Francisco Ariza Tarazón, com a president de la Societat Musical "Lira Saguntina", entitat titular del centre autoritzat de música de grau elemental, Centro de Estudios Musicales Joaquín Rodrigo, situat a la plaça del Cronista Chabret, 6, de Sagunt (València), amb número de codi 75526707, pel qual se sol.licita deixar sense efecte la classificació atorgada al centre com a "centre autoritzat" per l'Ordre de 4 d'agost de 1993.  
Vist que l'expedient ha sigut tramitat per la Direcció Territorial d'Educació de València, que s'hi ha afegit la documentació exigida, i que hi consta l'informe corresponent de la inspecció educativa.  
Vist que el Centro de Estudios Musicales Joaquín Rodrigo, de Sagunt es classificà com a centre no oficial reconegut d'ensenyaments de música, de grau elemental, pel Decret 65/1989, de 2 de maig, del Consell de la Generalitat Valenciana (DOGV de 10 de maig), i que posteriorment, per l'Ordre de 20 de juliol de 1990 i l'Ordre de 7 de setembre de 1992, de la Conselleria de Cultura, Educació i Ciència, va ser autoritzat per a impartir determinades assignatures de música de grau elemental i mitjà.  
Vist que per l'Ordre de 4 d'agost de 1993, de la Conselleria d'Educació i Ciència (DOGV de 15 d'octubre de 1993), aquest centre va obtenir autorització per a impartir ensenyaments artístics de grau elemental corresponents al nou sistema educatiu.  
Vist que per Resolució de 28 de juny de 1994, de la Direcció General de Centres Docents es va estimar la sol.licitud d'inscripció en el Registre de Centres Docents de l'Escuela de Música Joaquín Rodrigo, amb efectes del curs 1993/94.  
Atés que l'esmentada sol.licitud no perjudica els interessos acadèmics de l'alumnat del centre, segons l'informe de la inspecció educativa.  
Vists la Llei Orgànica 1/1990, d'Ordenació General del Sistema Educatiu, i el Reial Decret 321/1994, de 25 de febrer, sobre autoritzacions de centres docents privats per a impartir ensenyaments artístics.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Anul.lar amb efectes des de l'inici del curs 1993/94, d'acord amb els informes emesos, l'autorització,com a centre de música de grau elemental al Centro de Estudios Musicales Joaquín Rodrigo, situat a la plaça del Cronista Chabret, 6, de Sagunt (València), amb número de codi 90078393, atorgada mitjançant l'Ordre de 4 d'agost de 1993.  
Segon  
De conformitat amb el que preveu el Decret 247/93, de 21 de desembre (DOGV de 30 de desembre), l'alumnat que actualment cursa al centre els ensenyaments del pla 1966 que aquest té autoritzats com a centre no oficial reconegut hi mantindrà la seua situació acadèmica mentre tinga dret a prosseguir estudis del grau que curse, d'acord amb el calendari vigent d'aplicació de la LOGSE.  
Disposició Addicional  
La present ordre donarà lloc a les corresponents inscripcions en el Registre de Centres Docents de la Comunitat Valenciana.  
Contra aquesta Ordre, que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Prèviament a la interposició del recurs, caldrà comunicar-ho al conseller d'Educació i Ciència, tal com exigeix l'article 110.3 de la Llei 30/1992.  
València, 29 de desembre de 1994.  
El conseller d'Educació i Ciència  
Joan Romero i Gonzàlez


Còpia Permalink ELI